<classify> MBUNGE wa Mji Mkongwe, Ally Saleh CUF ametaka serikali kupiga marufuku Jeshi la Polisi nchini kupewa misaada na taasisi au watu mbalimbali.Alisema kupokea misaada hiyo ni sawa na watumishi hao wa vyombo vya ulinzi hivyo kupokea rushwa kwa mujibu wa sheria ya kuzuia rushwa inayosema mtoaji na mpokeaji wote wanafanya makosa. Mbunge huyo alisema hayo wakati anachangia bajeti ya Ofisi ya Rais, Menejimenti ya Utumishi wa Umma na Utawala bora. Unakuta Polisi anapewa msaada na NMB benki mara anajengewa vibanda wakati hawa tunawawekea vote kasma yao ili fedha ziwasaidie na wajitegemee, mtu anayewapa msaada hawataweza kumkamata, alisema.Alipinga wakuu wa mikoa na wilaya kuhoji watendaji hadharani kuwa si utawala bora na inasababisha watendaji kupata shinikizo la damu, akisema taratibu zipo za kisheria za kuhoji watumishi. Mbunge wa Viti Maalumu, Mariam Kisangi CCM aliitaka serikali kuiongezea mabasi ya utalii Halmashauri ya Jiji la Dar es Salaam ili kunapokuwa na uhaba wa mabasi ya mwendokasi, mabasi hayo ya utalii yatumike kutoa huduma kwa wananchi.  <topic>: KITAIFA 